**Uitare**

*Lucian-Horațiu Hînsa*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

O flacără târzie în neant,

Un hău de necuprins, agonizant,

O gheață-n templu-nstrăinat-

Moartea astfel te-a-ncifrat.

În abis de ape-adânci

Răsar umbre, răsar stânci-

Cu-o privire le scrutezi

Și-ntr-o clipă viața-ți vezi.

Sunt doar vagile amintiri

Îngrădite de zidiri,

Porți închise de uitare

În a timpului cărare.

Scufundat în întuneric

Nimic nu ești, și-ai vrea să fi,

Ești părere, ești himeric,

Ești o noapte ce-a fost zi.

În cumplită depărtare

Pleacă timpuri, pleacă zare-

În a gândului mișcare

Se îngheață orice stare.

Cu un vis de-nverșunare

Al tău suflet opintit în loc

Meditează la salvare-

Așteptări răpuse-n foc.

Foc mocnind ce stinge ape,

Cu un jind pe jumătate,

Ape ce aprind palate

În scântei ce-s resemnate.

Întristare indiferentă-

O prăpastie-n Ego ce-i absentă,

În a timpului cărare

Singur lucru cert: UITARE.